Խաչատուր Գիլանյանը ծնվել էր Երևանում 1864 թվականին, սովորել Երևանի գիմնազիայում, այնուհետև՝ Էջմիածնի ճեմարանում, իսկ մասնագիտական հմտությունները ստացել էր՝ աշխատելով Բաթումում գործող Ծովյանների լիմոնադի գործարանում: Հետաքրքիր է, որ Երևանում Գիլանյանի գործարանը շարունակել է աշխատել նաև խորհրդային տարիներին: 1921-ին այն ազգայնացվեց, իսկ 1925-ին վերակազմավորվեց արդեն որպես Երևանի լիմոնադի գործարան: Այդ տարիներին Գիլանյանը աշխատանքի է անցնում իր իսկ սեփական գործարանում՝ դառնալով ըմպելիքների պատրաստման շարքային մասնագետ և աշխատում է այնտեղ մինչ իր մահը՝ 1932 թ.: